Faresymboler

Faresymbolene er en internasjonal standard som brukes for å formidle særskilte fysiske/kjemiske farer og effekter på helse og miljø knyttet til kjemikalier. Symbolene er piktogrammer og ideogrammer som anses å være tilnærmet universelt forståelige, lette å oppfatte og lette å huske. I Norge skal kjemiske produkter som inneholder farlige kjemikalier over en viss mengde, ha faremerking på norsk.

 Advarselssetninger 
Farlige kjemikalier skal også merkes med spesielle advarselssetninger i tillegg til faresymbolene. Det finnes to typer slike advarselssetninger: såkalte risikosetninger eller faresetninger som beskriver farene ved kjemikaliet, og såkalte sikkerhetssetninger som beskriver hvordan det kjemiske produktet skal håndteres på en forsvarlig måte.

 Parallelle symboler 
Fram mot 2015 innføres et nytt globalt system for merking av farlige kjemikalier i EU/EØS. I denne perioden vil to ulike sett med faresymboler brukes parallelt.

 Nye faresymboler fra 2012 
I 2010 kom nye faresymboler (piktogrammer) i henhold til EUs forordning om klassifisering, merking og emballering av stoffer og stoffblandinger (CLP).Lovdata: Forskrift om klassifisering, merking og emballering av stoffer og stoffblandinger (CLP) I Norge ble dette regelverket innført i 2012. Den nye forordningen bygger på den internasjonale standarden Globalt Harmonisert System for klassifisering og merking av kjemikalier (GHS).UNECE: Globally Harmonized System of Classification and Labelling of Chemicals (GHS)

Disse symbolene skal brukes sammen med varselordene «fare» eller «advarsel» for å gradere faren knyttet til de ulike symbolene.

 Faresymbol Farebetegnelse Faresetninger 60px Eksplosjonsfare Kan eksplodere i kontakt med ild, ved støt eller friksjon. 60px Brannfarlig Brannfarlige kjemikalier 60px Gasser under trykk Inneholder gasser under trykk 60px Oksiderende Kjemikalier som ikke selv nødvendigvis er brennbare, men som kan forårsake eller bidra til, vanligvis ved å avgi oksygen, at andre materialer begynner å brenne. 60px Giftig Akutt giftig, små mengder kan forårsake livsfarlig forgiftning eller død. 60px Helsefare Kan medføre betennelsesreaksjon i øyne, på huden og i luftveiene. Relativt små mengder kan forårsake kroniske skader, forgiftning eller død. 60px Etsende Kan ved kontakt føre til varig skade på hud, svelg eller øyne. 60px Kronisk helsefare Kan forårsake kroniske skader.  60px Miljøfare Utslipp kan medføre fare for miljøet.

 Faresymboler som gjelder fram til juni 2015 
Faresymbolene er angitt i Forskrift om klassifisering, merking mv. av farlige kjemikalier ("klass/merk-forskriften").Lovdata: Forskrift om klassifisering, merking mv. av farlige kjemikalier De europeiske faresymbolene for kjemikalier er definert i tillegg II til Direktiv 67/548/EEC (EUs stoffdirektiv).EEC: Council Directive 67/548/EEC of 27 June 1967 on the approximation of laws, regulations and administrative provisions relating to the classification, packaging and labelling of dangerous substances

De er oppdelt i 3 grupper:

BrannfareHelsefareMiljøfareEEksplosionsfarligT+Meget giftig  NMiljøfarligF+Ekstremt brannfarligTGiftig   FMeget brannfarlig  CEtsende  OOksiderendeXnHelseskadeligXiIrriterende 

 FaresymbolFarebetegnelse Kjenningsbokstaver Eksempler 45pxEksplosjonsfarlig E Trotyl, pikrinsyre, nitroglyserin, C4 45pxEkstremt brannfarlig F+ Hydrogen, acetylen, propan 45pxMeget brannfarlig F Etanol, aceton, bensin 45pxOksiderende O Oksygen, kaliumnitrat, hydrogenperoksid 45pxMiljøfarlig N Mineralsk terpentin, svovelsyre, white spirit 45pxGiftig T Trotyl, bariumklorid, blydioksid, metanol, svovelsyre 45pxMeget giftig T+ Nikotin, blåsyre 45pxHelseskadelig Xn Koffein, etanal, metylenklorid 45pxLokalirriterende Xi Klorin, Grønnsåpe 45pxEtsende C Natriumhydroksid, saltsyre, klor, svovelsyre

Referanser

Eksterne lenker
Miljødirektoratet: Kjemikalier

Kategori:Symboler